அன்னூர் ஆனைமலை கருப்பராயசுவாமி கோயில்

**அன்னூர் ஆனைமலை கருப்பராயசுவாமி கோயில்** தமிழ்நாட்டில் கோயம்புத்தூர் மாவட்டம், அன்னூர் என்னும் ஊரில் அமைந்துள்ள ஒரு கிராமக் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயிலில் கருப்பராயன் சன்னதி உள்ளது. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

இக்கோயிலின் நுழைவாயிலின் வலது புறம் தனித்துவமாக வேம்பரசு விநாயகர் சன்னதி தனி மேடையில் அமைந்துள்ளது வேப்ப மரமும் அரச மரமும் அருகருகே அமைந்துள்ள மரங்களின் அடியில் விநாயகர் அமர்ந்திருப்பதால் வேம்பரசு விநாயகர் என்ற பெயர் பெற்றது

நுழைவாயிலின் இடது புறம் நடு நாயகமாக கேரள அமைப்பில் கம்பீரமாக அமைக்கப்பட்டிருக்கும் கருவறையில் அருள்மிகு ஆனைமலை கருப்பராயர் புராதான காலத்து மூலவருடன் வடக்கு நோக்கி வீற்றிருக்கிறார்

கருப்பராயர் சுவாமிக்கு நேர் எதிரில் பிரம்மாண்டமான யானை மற்றும் குதிரை சிலைகள் உள்ளன. யானையின் மீது அம்பாரியில் கம்பீரமாக நின்றிருக்கும் கருப்பராயரை பார்ப்பதற்கே மெய்சிலிர்க்கும் 

கருப்பராயர் சுவாமிக்கு நேர் எதிர்ப்புறம் தெற்கு நோக்கிய ஸ்ரீ மகா முனிஸ்வரர் இரட்டை முனிகளாக கம்பீரமாக வீற்றிருக்கின்றனர்  

கருப்பராயர் சன்னதிக்கு இடது புறமாக புற்றுடன் கூடிய ராகு பகவான் நாகர் ஸ்தலமும் அதை அடுத்து பல்லவர் காலத்து புடைப்பு சிற்பமாக மதுரை வீரன் பொம்மி தேவி சிலையும் அதை அடுத்து கன்னிமார் என்று சொல்லக்கூடிய சப்த கன்னிகள் மேடை உள்ளது 
  

## பூசைகள்

இக்கோயிலில் ஒருகாலப் பூசை நடக்கின்றது.

ஒவ்வொரு ஆண்டும் மாசி மாதம் மகா சிவராத்திரி இங்கே சிறப்பாக நடைபெறுகிறது.அன்று இரவு முகப்பாளையம் வைத்து அதிகாலை சிறப்பு பூஜை நடைபெறகிறது

ஒவ்வொரு மாதமும் சங்கடஹர சதுர்த்தி அன்று மாலை 6 மணி அளவில் இத்திருக் கோயிலில் உள்ள வேம்பரசு விநாயகருக்கு அபிஷேக பூஜை அதைத் தொடர்ந்து அலங்கார பூஜை சிறப்பாக நடைபெறும்

அரச மரமும் வேப்ப மரமும் இணைந்திருப்பது சிவசக்தியின் வெளிப்பாடு 

அரசு-சிவன் வேம்பு-சக்தி வேம்பும் அரசும் சேர்ந்துள்ள இந்த இடம் தெய்வ சாந்நித்தியம் நிறைந்ததாக திகழ்கிறது

சிவசக்திக்கு இணையாக கருதப்படும் இந்த மரங்களின் அடியில் வீற்றிருக்கும் வேம்பரசு விநாயகர் பேரருள் புரிந்து வருகிறார்

பிள்ளையாரையும் மரங்களையும் சுற்றி வழிபட்டு வருவோர்க்கு சந்தான பாக்கியம் உண்டாகும் என்பது ஐதீகம் 

சங்கடஹர சதுர்த்தி நாட்களில் விரதம் இருந்து பூஜித்து வந்தால் சகல சங்கடங்களும் தீர்ந்து ஐஸ்வர்யம் உண்டாகும்

கார்த்திகை மாதம் கார்த்திகை தீபத்தன்று தீபத்தூணில் மாலை ஆறு மணி அளவில் தீபம் ஏற்றி சிறப்பு பூஜை நடைபெறும்

மார்கழி மாதம் 30 நாட்களும் அதிகாலை 6 மணிக்கு சிறப்பு கட்டளை பூஜை நடைபெறும் அது சமயம் பக்தர்கள் தங்களுக்கு விருப்பமான அல்லது அவர்கள் பிறந்த நட்சத்திர நாட்களில் கட்டளையை ஏற்று பூஜையை சிறப்படைய செய்வார்கள்

ஒவ்வொரு மாதமும் அமாவாசை அன்று திரளாக மக்கள் வந்து பூஜையில் கலந்து இறையருள் பெறுவார்கள் அன்று மதியம் அன்னதானம் நடைபெறும்

ஆடி மாதம் 18 ஆம் தேதி இங்குள்ள கன்னிமார் சாமிக்கு (சப்தகன்னிகள்) பலவித பதார்த்தங்களை படைத்து பூஜை செய்து அங்கு வரும் பெண் குழந்தைகள் மற்றும் சுமங்கலி பெண்களுக்கு துணிகளைக் கொடுத்து கன்னிமாரின் அருள்ளினைப் பெறுவார்கள்.

ஆடி மாதம் பெரும்பாலான சுற்றுப்புற கிராம மக்கள் புதன் ஞாயிறு கிழமைகளில் பொங்கல் வைத்து படையல் இட்டு கிடாய் வெட்டி பூஜை செய்து வழிபட்டு இறைவனின் திருவருள் பெறுவார் 

ஆடி மாதம் பூஜை செய்ய இயலாதவர்கள் புரட்டாசி கார்த்திகை மற்றும் மார்கழி மாதங்களை தவிர்த்து மற்ற மாதங்களில் பூஜையினை செய்து நேர்த்திக் கடனை நிறைவேற்றுவார்கள் 

தமிழ் புத்தாண்டு ஆடிப்பெருக்கு தீபாவளி மற்றும் தைப்பொங்கல் திரு நாட்களில் சிறப்பு அலங்கார பூஜை நடைபெறும்

## மேற்கோள்கள்

கிராமக் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்